Organic Maps

Organic Maps — свабодная мабільная праграма, якая прадастаўляе геаграфічныя карты на аснове даных OpenStreetMap. Створана на аснове адкрытага зыходнага кода праграмы Maps.me. Галоўнымі асаблівасцямі Organic Maps называюць поўную аўтаномнасць карыстання картамі пасля іх загрузкі на прыладу, а таксама прыватнасць карыстальнікаў, а менавіта адсутнасць рэкламы і адсочвання месцазнаходжання карыстальніка, адсутнасць збору даных пра карыстальніка.

 Гісторыя 
У 2011 годзе Юры Мельнічак, Аляксандр Борсук, Віктар Гавака і Сяргей Рачыцкі стварылі навігацыйную праграму MapsWithMe, пазней перайменаваную ў MAPS.ME. У верасні 2015 года было прынята рашэнне зрабіць зыходны код MAPS.ME адкрытым. Пасля продажу MAPS.ME у 2020 годзе плацёжнаму сэрвісу Daegu Limited, Аляксандр Борсук і Віктар Гавака выкарысталі адкрыты зыходны код MAPS.ME, каб стварыць Organic Maps. Organic Maps захавала функцыі MAPS.ME як навігацыйнай праграмы, пры гэтым пазбавілася трэкераў карыстальнікаў і рэкламы, не патрабуе падключэння да знешніх сервераў і можа выкарыстоўвацца цалкам афлайн. Першы публічны выпуск Organic Maps стаў даступны ў лічбавых крамах у жніўні 2021 года.

міні| На Linux

 Асаблівасці 

Распрацоўшчыкі Organic Maps падкрэсліваюць, што праграма арыентавана на прыватнасць, а менавіта не адсочвае месцазнахожданне карыстальнікаў, не збірае даныя пра іх і не паказвае рэкламу ў параўнанні з праграмамі вялікіх карпарацый. Паколькі даныя карты загружаюцца на прыладу, пошук, пракладка маршрутаў і навігацыя могуць працаваць без сігналу сотавага тэлефона, што можа быць зручна для падарожжаў па далёкіх пешаходных сцежках або ў месцах з дрэнным злучэннем. Адной з карысных асаблівасцей Organic Maps яе распрацоўшчыкі называюць эфектыўнае выкарыстанне акумулятара. Праграму прапануецца выкарыстоўваць для пешых прагулак, язды на ровары і кіравання аўтамабілем.

 Інтэграцыя з OpenStreetMap 
Organic Maps абапіраецца на адкрытыя картаграфічныя даныя OpenStreetMap, якія абнаўляюцца штодзённа супольнасцю картографаў з усяго свету. Гэта дазваляе абнаўляць карты пры зменах ў дарогах, адрасах, прадпрыемствах, арыенцірах, то бок мець заўсёды актуальныя карты.

 Гл. таксама 

 OpenStreetMap
 MAPS.ME

 Крыніцы 

 Спасылкі 


Катэгорыя:Праграмнае забеспячэнне паводле алфавіта
Катэгорыя:Спадарожнікавыя навігацыйныя сістэмы
Катэгорыя:Свабоднае праграмнае забеспячэнне
Катэгорыя:Вэб-картаграфія